Gads pirms kara
"Gads pirms kara" ir 2021. gada Latvijas, Lietuvas un Čehijas vēsturiska filma, kuras režisors un scenārija autors ir Dāvis Sīmanis jaunākais. Filmā attēloti 1913. gada notikumi un tajā parādīta viena no noslēpumainākajām latviešu personībām — anarhists Pēteris Mālderis (Pēteris Krāsotājs, kurš pats uzdevies arī par Pēteri Pjatkovu un Pēteri Šternu, īstajā vārdā Pēteris Pīlēns), un kurš pasaules vēstures skatuvē spilgti parādījies divdesmitā gadsimta pirmajās desmitgadēs Londonā. Filma tika nominēta vienpadsmit 2021. gada Lielā Kristapa balvām, no kurām saņēma astoņas, tai skaitā balvu "Labākā pilnmetrāžas spēlfilma", kā arī "Labākais aktieris galvenajā lomā" — Petrs Buhta, "Labākais aktieris otrā plāna lomā" — Lauris Dzelzītis.